

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA VRBANJA**

**OPĆINSKI NAČELNIK**  
Klasa: 551-01/25-01/46

Urbroj: 2196-31-01-1-25-2

Vrbanja, 3. listopada 2025.

Na temelju članka 47. Statuta Općine Vrbanja ("Službeni vjesnik" Vukovarsko-srijemske županije br. 5/13, 1/18 i 4/21), i Programa o ostvarivanju prava na jednokratnu novčanu pomoć osobama koje sklapaju brak („Službeni vjesnik“ Vukovarsko-srijemske županije br.: 14/25)

**JAVNI POZIV**

**za podnošenje zahtjeva za ostvarivanje prava**

**na jednokratnu novčanu pomoć osobama koje sklapaju brak**

Članak 1.

Pomoć prilikom sklapanja braka je pomoć koja se odobrava supružnicima koji su prvi put sklopili brak na području Općine Vrbanja od kojih jedan od njih ima prebivalište na području Općine Vrbanja najmanje 1 godinu, računajući unatrag od dana sklapanja braka, te koji ostaju živjeti na području Općine Vrbanja najmanje 1 godinu.

Članak 2.

Jednokratna novčana pomoć koja se odobrava korisniku prilikom sklapanja braka iznosi **1.000,00 EUR** po pojedinom zahtjevu.

Članak 3.

Pravo na pomoć prilikom sklapanja braka ostvaruju supružnici koji brak sklapaju od dana stupanja na snagu Programa o ostvarivanju prava na jednokratnu novčanu pomoć osobama koje sklapaju brak („Službeni vjesnik“ Vukovarsko-srijemske županije br.: 14/25), a za svaku iduću godinu pravo na pomoć prilikom sklapanja braka ostvaruju supružnici koji sklapaju brak u razdoblju od 1. siječnja tekuće godine do 31. prosinca tekuće godine.

Zahtjevi za isplatu jednokratne novčane pomoći prilikom sklapanja braka podnose se Jedinstvenom upravnom odjelu Općine Vrbanja od dana objave natječaja .

Javni natječaj je otvoren od dana objave do 31.12.2025. godine ili do isteka sredstava osiguranih za tu namjenu.

**Uz obrazac zahtjeva za ostvarivanje prava** utvrđenih Programom o ostvarivanju prava na jednokratnu novčanu pomoć osobama koje sklapaju brak, korisnici prava dužni su priložiti dokaze kako bi se utvrdilo postojanje uvjeta potrebnih za ostvarivanje prava utvrđenih ovim Programom i to:

* **Preslika vjenčanog lista,**
* **Preslike osobnih iskaznica (ili uvjerenje o prebivalištu),**
* **Izjava o zajedničkom kućanstvu (obrazac na web stranici Općine Vrbanja),**
* **Preslika računa.**

Članak 4.

Odluku o ostvarivanju prava utvrđenih ovom Odlukom, za svaki pojedini zahtjev donosi općinski načelnik samostalno, te sa korisnicima novčane pomoći sklapa ugovor. Na odluku općinskog načelnika žalba nije dopuštena.

Korisnik jednokratne novčane pomoći prije zaključenja ugovora mora dostaviti Davatelju poticaja, Općini Vrbanja, bjanko zadužnicu najmanje u vrijednosti dodijeljenog poticaja ovjerenu kod javnog bilježnika.

U slučaju da korisnik novčane pomoći ne ispuni neki uvjet iz Javnog poziva, dužan je Općini vratiti dobivena sredstva uvećano za zakonske zatezne kamate najkasnije 60 dana nakon što nastane neispunjenje nekog od uvjeta.

OPĆINSKI NAČELNIK

Velimir Redl